# data[].attributes.body
Leopard 2 je njemački borbeni tenk kojeg je razvila njemačka kompanija Krauss-Maffei Wegmann. Razvijen je 1970., a u serijsku proizvodnju ušao je 1979. kao zamjena za stariji Leopard 1 koji je do tada bio glavni tenk Njemačke vojske. Osim Njemačke koristi ga još 10 europskih država i nekoliko neeuropskih. Iako je prvi primjerak Leoparda 2 proizveden prije više od trideset godina, on je i dalje standardni tenk NATO saveza po kojem se ocjenuju svi tenkovi u svijetu. Najnovija inačica Leopard 2A6 smatra se najboljim europskim tenkom i jednim od tri najbolja tenka u svijetu. Zahvaljujući promišljenom planiranju i izvrsnoj osnovi Leopard 2 ima velike mogućnosti nadogradnje i modernizacije. Kako je nestanak Varšavskog ugovora i raspad Sovjetskog Saveza razvoj novih tenkova učinio neracionalnim, rješenje se našlo u stvaranju novih inačica Leoparda 2. Leopard 2 prodan je u brojne, većinom europske zemlje, što i potvrđuje koliko je kvalitetan tenk: Austrija, Nizozemska, Švedska, Švicarska, Španjolska, Turska, Singapur, Čile, Kanada, Danska, Poljska, Finska, Norveška i Grčka posjeduju neke od Leoparda 2. Sa svojim inačicama A5 i A6 ovaj se tenk pokazao kao idealan odabir za mnoge europske države.

izvor: https://hr.wikipedia.org/wiki/Leopard_2

# data[].attributes.body
Leopard 1 je bio njemački glavni borbeni tenk koji je ušao u službu 1965. godine. Osim Njemačke, glavni borbeni tenk bio je i u Australiji, Grčkoj, Italiji, Kanadi i u još nekoliko europskih i južno američkih država. Glavno naoružanje čini njemačka verzija britanskog L7 105 mm topa. Leopard 1 poznat je po svojim dobrim terenskim sposobnostima i velikoj brzini po terenima. Razvoj Leoparda započeo je 1950-ih kao zajednički projekt njemačke i francuske, ali suradnja je prekinuta. Razvoj je nastavilo njemačko ministarstvo obrane, a serijska proizvodnja je počela 1965. godine. Ukupno je izgrađeno 6.485 Leoparda 1, od kojih su 4.744 bili tenkovi, a ostalih 1.741 su bila višenamjenska oklopna vozila i protuzrakoplovni (PZO) topovi. Do 1990., Leopard 1 bio je u većini vojska koje su ga rabile bio postupno povlačen u rezervu. U njemačkoj vojsci tenkovi Leopard 1 su povučeni 2003., dok su ostala vozila koja su napravljena na temelju njega još uvijek u uporabi. Na mjestu glavnog borbenog tenka njemačke vojske zamijenio ga je moderniji Leopard 2.

izvor: https://hr.wikipedia.org/wiki/Leopard_1

# data[].attributes.body
Panzer VIII Maus je bio prototip Njemačkog superteškog tenka tjekom 2. svjetskog rata. Prvi zahtjev za proizvodnju njemačkog superteškog tenka se javlja 1941 . godine. Taj prvobitni projekt imena Panzer VII je bio obustavljen u srpnju 1942. godine. Dva mjeseca prije obustave ovog projekta Hitler je izdao naredbu za gradnju novog "neuništivog" tenka teškog najmanje 120 tona. Novi projekt koji nastaje na osnovi ovog naređenja dobiva ima Panzer VIII Maus. Prezentacije drvenog modela od strane Hitlera je dočekana s oduševljenjem u svibnju 1943 . tako da je projekt dobio zeleno svjetlo za početak proizvodnje. To početno oduševljenje je kasnije splasnulo kada se pojavio prvi cjenik izgradnje ovog tenka. Proizvodnja je bila vrlo skupa. Hitlerovo naređenje iz svibnja 1943. za proizvodnju 150 primjeraka ovog tenka je bilo opozvano samo 5 mjeseci kasnije. Kako je njegova masa od 188 tona značila da neće moći preći preko većine mostova u Njemačkoj, dizajniran je sa sustavom za vožnju po dnu rijeka. Prednji oklop ovog tenka je iznosi 200 mm. U kupoli su se nalazila dva topa različita kalibra. Veći top je imao kalibar od 128 mm s mogućnošću uništavanja svih protivnika na udaljenosti od 4 km, a drugi top je bio 75 mm. Tijekom rata su bila napravljena dva prototipa ovog tenka koji su kad je Crvena armija zauzela tvornicu, pali u ruke Sovjetskom Savezu koji će ranih pedesetih godina izvršiti njihovo testiranje. S ovim tenkom završava povijest tenkova nacističke Njemačke koja počinje malenim Panzer I i preko Panzer IV dolazi do ovog prevelikog i nepotrebnog čudovišta.

izvor: https://hr.wikipedia.org/wiki/Panzer_VIII_Maus

# data[].attributes.body
Panther ili Panzer V je bio njemački tenk koji se koristio u posljednja 24 mjeseca drugog svjetskog rata. Kako se kombinacija tenkova Panzer III i Panzer IV pokazala dostatnom na bojištima u zapadnoj Europi i sjevernoj Africi Njemačka je još 1940. godine obustavila sav razvoj potencijalnih novih modela smatrajući da će dobiti rat prije nego što oni postanu zastarjeli. Neugodno iznenađenje borbenih susreta tih modela s T-34 i KV-1 u Sovjetskom Savezu je razbilo to uvjerenje i dovelo do toga da je u studenom 1941. Hitler izdao zapovijed o proizvodnji novog tenka koji će prvotno imati ime Panzer V. Natjecanje za izgradnju novog tenka između Škode, Daimler-Benza i MAN-a je dobio u ljeto 1942. sa svojom unaprijeđenom kopijom sovjetskog T-34. Početak proizvodnje novoga tenka dogodio se tek u prosincu 1942. godine. Po zapovijedi Hitlera ovaj tenk dobiva 1944. godine ime Panther.

izvor: https://hr.wikipedia.org/wiki/Panther

# data[].attributes.body
Tiger II ili Panzerkampfwagen Tiger Ausf. B je bio njemački teški tenk u Drugom svjetskom ratu. Poznat je i pod nazivom Königstiger (njemački naziv za Bengalskog tigra) što se kod Saveznika često prevodilo kao Kraljevski Tigar (engleski King Tiger). Dizajn tenka slijedi isti temelj njegovog prethodnika Tiger I, s namjerom da ima još bolju oklopnu zaštitu. Tako Tiger II kombinira svojstva debelog oklopa tenka Tiger I s nakošenim oklopom tenka Panther. Masa Tigra II je gotovo 70 tona, zbog čega je njegov najveći problem bio prelazak rijeka, jer je malo koji most iz tog vremena mogao podnijeti toliku masu. Debljina oklopa sprijeda je bila do 180 mm, a glavno oružje je bio top kalibra 88 mm. Tenkovi Tigar II su se nalazili u sastavu teških oklopnih bojni i u jedinicama Waffen SS-a. Prvi put su upotrijebljeni u borbi u sklopu 503. teške oklopne bojne tijekom savezničkog iskrcavanja u Normandiji. Na istočnom frontu prva jedinica koja je opremljena tenkovima Tiger II je bila 501. teška oklopna bojna koja je do 1. rujna 1944. u svojim redovima imala 25 Tigera II spremnih za borbu

izvor: https://hr.wikipedia.org/wiki/Tiger_II

# data[].attributes.body
Tiger I ili Panzer VI Tiger je bio njemački teški tenk u Drugom svjetskom ratu. Proizvodio se od 1942. do kraja 1944. godine, a u uporabi je bio sve do kraja rata. Nadimak Tigar mu je dodijelio Ferdinand Porsche, a numeričku oznaku I je dobio nakon pojave Tigera II. Tigar I je nastao poslije Operacije Barbarossa i njemačkog napada na Sovjetski savez. U to vrijeme su se pojavili novi sovjetski tenkovi, srednji tenk T-34 i teški tenk KV-1. Kako su se Panzer III i Panzer IV teško nosili s novim sovjetskim tenkovima, javila se potreba za novim tenkom, koji bi bez problema uništavao sovjetske. Protiv sovjetskih tenkova veoma učinkovit se pokazao protuavionski top kalibra 88 mm. Odlučeno je da se projektira novi tenk, jači od svih dosadašnjih njemačkih Panzera, a da se u njegovu kupolu ugradi top od 88 mm. Tiger I je bio gotovo na svim bojištima i činio je osnovicu njemačkih protuoklopnih snaga kao najjači tenk, sve do pojave njegovog nasljednika, Tigera II. Međutim, pratili su ga mnogi problemi, osobito s pouzdanošću mehanike. Pokretao ga je preslab motor, koji se zbog toga često kvario. Proizvodnja je bila skupa i komplicirana, a velike probleme je zadavala i njegova velika masa. Do završetka proizvodnje napravljeno je oko 1355 primjeraka tog tenka.
Danas postoji i 1 očuvani Tigar 1 tenk u Bovingtonu.

izvor: https://hr.wikipedia.org/wiki/Tiger_I

# data[].attributes.body
VK 45.01 P je bio neuspješan prototip teškog tenka od strane Porschea u Njemačkoj 1942. Nije bio izabran za proizvodnju, a Henschelov dizajn je već proizveden kao Tigar I sa istim specifikacijama. Većina proizvedenih šasija su bile prenamjenjene u lovce na tenkove Ferdinand. U svibnju 1942 Henschel i Porsche su angažirani da naprave nacrte za novi 45 tonski teški tenk u koji se može montirati 88mm visokobrzinski top. Tenkovi Henschel i Porsche trebali su biti opremljeni istom kupolom koju je isporučivala tvrtka Krupp. Tvrtka Porsche radila je na moderniziranju srednjeg tenka VK 30.01 (P).

izvor: https://en.wikipedia.org/wiki/VK_4501_(P)

# data[].attributes.body
Panzer III je bio Njemački tenk koji je bio u uporabi do 1943. Bio je naoružan 50mm topom i dvije strojnice 7,62 mm. Nasljednik je Panzera II i bilo je više inačica Panzer III. Prvi je bio Panzer III A a zadnji Panzer III N.

izvor: https://hr.wikipedia.org/wiki/Panzer_III

# data[].attributes.body
Panzer IV punim imenom Panzerkampfwagen IV je bio srednji tenk razvijen u nacističkoj Njemačkoj kasnih 1930-ih. Imao je top od 75mm i 3 strojnice MG-34. Vrh njemačke vojske nadao se da će u II. svjetski rat krenuti s tenkovima Panzer III i Panzer IV. No, Hitlerova je agresivna vanjska politika uzrokovala početak rata četiri godine prije nego što je to prvotno planirano. Zbog toga su oklopne postrojbe koje su napale Poljsku uglavnom bile opremljene tenkovima Panzer I i Panzer II. Iako je Panzer IV bio treći po brojnosti, činio je tek 7% oklopnih snaga (1,445 Panzer I, 1,223 Panzer II i samo 211 Panzer IV).

izvor: https://hr.wikipedia.org/wiki/Panzer_IV

# data[].attributes.body
Panzerkampfwagen 35(t) bio je njemački naziv za čehoslovački tenk ili LT vz. 35, koji je koristila Njemačka početkom Drugog svjetskog rata. Bio je naoružan 37mm topom Ostvarivši svoju nezavisnost poslije raspada Austro-Ugarske Čehoslovaci su odlučili da spriječe mogućnost da ju im je netko ponovno otme. Rezultat toga postaje gradnja modernih oružanih snaga opremljenih oružjem proizvedenim u domovini kako bi se spriječila ovisnost o vanjskim faktorima. Kruna tih napora je gradnja tenka LT-35 koji u doba svojeg prvog izlaska iz tvornice Škoda 1935. godine nije lošiji od niti jednog tada postojećeg.

izvor: https://hr.wikipedia.org/wiki/Panzer_35

# data[].attributes.body
Panzer I (Panzerkampfwagen I) je bio njemački laki tenk. Iako je trebao biti tek vozilo za obuku, Panzer I se našao u bitkama pa je tako veliki broj završio na sjeveru Afrike, i u SSSR. Bio je opremljen sa 2 strojnice MG-34. Imao je brzinu od 38 km/h.

izvor: https://hr.wikipedia.org/wiki/Panzer_I

# data[].attributes.body
Neubaufahrzeug je prototip tenka koji je bila prva ideja o konstrukciji teškog tenka za Wehrmacht. Imao je više kupola bio je težak i spor. Naoružan je topom od 7.5 cm.Napravljeno ih je samo pet, većinom za propagandne svrhe, a tri su sudjelovala u invaziji na Norvešku 1940. godine.

izvor: https://hr.wikipedia.org/wiki/Neubaufahrzeug

# data[].attributes.body
A7V je bio tenk proizveden u Njemačkoj 1917. godine, pred kraj 1. svjetskog rata. Bilo je naručeno 100 primjeraka, ali samo je 21 proizveden. Od naoružanja je imao 57 mm top i 6 strojnica kalibra 7,9 mm. Posada se sastojala od 18 članova. Imao je tada normalnu brzinu od 8 km/h. Za svaki tenk ploče su bile ručno izrezivane i varene. Krajni rezultat bio je taj da nije bilo 2 ista tenka A7V.

izvor: https://hr.wikipedia.org/wiki/A7V